EkBass/fiwiki-20250220-pages-articles huggingface dataset:
Apina pulpetissa

Apina pulpetissa: ysiluokan yhteisöllisyys on Tommi Hoikkalan ja Petri Pajun vuonna 2013 ilmestynyt kirja. Teoksen julkaisivat Nuorisotutkimusseura ja Gaudeamus. Kirja liittyy Nuorisotutkimusverkoston hankkeeseen ”Suomen ihanuus ja kurjuus: miten kasvatamme lapsiamme ja nuoriamme”. == Lähteet == == Aiheesta muualla == * Jaana-Mirjam Mustavuori: Takaisin kouluun. Helsingin Sanomat 10.10.2013. * Jari Rekola, Kati Suhonen ja Mira Valkonen: Apina pulpetissa. Kommentti 23.12.2013. Luokka:Kirjat yhteiskunnasta Luokka:Suomalaiset tietokirjat Luokka:Vuoden 2013 kirjat
Armadal

Armadal (, ) on paikannimi Skotlannissa. Nimi voi viitata muun muassa seuraaviin: *Armadal (Skye) *Armadal (Cataibh) *Armadal (West Lothian)
SMS V126

SMS V126 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle. == Valmistus == Alus tilattiin Stettinistä AG Vulcanilta ja sen köli laskettiin vesille telakkanumerolla 471. Alus laskettiin vesille 30. kesäkuuta 1917 ja se valmistui kolmisen kuukautta myöhemmin 25. syyskuuta.Gröner, Erich s. 181-182 == Palvelus == Sodan päätyttyä alus internoitiin 22. marraskuuta 1918 jälkeen Scapa Flow'hun. Aluksen miehistö upotti aluksensa 21. kesäkuuta 1919, mutta hylky nostettiin jo heinäkuussa. Alus luovutettiin sotakorvauksena Ranskalle, joka romutti sen Lorientissa 1925. Aluksen kattilat asennettiin Intrepideen. == Lähteet == * * === Viitteet === Luokka:G96-luokan torpedoveneet
Aapakiiltokorento

Aapakiiltokorento (Somatochlora alpestris) on soilla elävä tumma kiiltokorento. == Ulkonäkö ja koko == Aapakiiltokorento on väriltään enimmäkseen tummanvihreä ja takaruumiis miltei musta. Aapakiiltokorennon takaruumiissa ei ole keltaisia laikkuja, toisin kuin täpläkiiltokorennolla ja hoikkakiiltokorennon naaraalla. Lajilla on kasvojen sivuilla keltaiset laikut, mutta niiden välillä ei ole keltaista juovaa, joka taas välkekorennolla on. Koiraan merkittävimpiä tuntomerkkejä ovat ylemmät perälisäkkeet, jotka taittuvat kärjissään toisiaan päin. Aapakiiltokorennon takaruumis on 32–35 mm pitkä ja takasiipi 28–34 mm pitkä. == Elintavat == Aapakiltokorentoja tavataan lennossa kesäkuun puolivälistä elokuun puoleenväliin. Heinäkuu on päälentoaikaa. == Levinneisyys ja elinympäristö == Aapakiiltokorento elää Pohjois-Euroopassa ja Japanin Hokkaidolla sekä Keski-Euroopan vuoristoissa ja paikoittaisena Siperiassa. Suomessa lajia esiintyy eniten pohjoisessa, mutta se on sielläkin harvinainen. Laji elää soilla. Pohjois-Suomessa aapakiiltokorento elää useilla erilaisilla suoalueilla ja soiden lammilla. Etelässä tavallisia elinpaikkoja ovat varsinkin sammaleiset rämeiden ojat. == Lähteet == == Aiheesta muualla == * Aapakiiltokorento Korentowikissä Luokka:Sudenkorennot
SMS V46

SMS V46 oli Saksan keisarikunnan laivaston V25-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Stettinistä AG Vulcanilta, missä köli laskettiin telakkanumerolla 361. Alus laskettiin vesille 23. joulukuuta 1914 ja valmistui 31. lokakuuta 1915.Gröner, Erich s. 179-180 == Palvelus == Sodan päätyttyä alus internoitiin 22. marraskuuta 1918 jälkeen Scapa Flow'hun, jossa se ajettiin matalikolle upotusyrityksen seurauksena 21. kesäkuuta 1919. Alus nostettiin heinäkuussa ja se luovutettiin sotakorvauksena Ranskalle. Alus romutettiin Cherbourgissa 1924. == Lähteet == * * === Viitteet === Luokka:V25-luokan torpedoveneet
Vastaesimerkki

Logiikassa, etenkin sovellettaessa matematiikkaan ja filosofiaan, vastaesimerkki on poikkeus ehdotetulle yleiselle säännölle tai laille. Harkitaan esimerkiksi väitelausetta "kaikki oppilaat ovat laiskoja". Tämä lause tekee väittämän, että tietty ominaisuus (laiskuus) on totta kaikissa oppilaissa. Siten yksikin esimerkki ahkerasta oppilaasta todistaisi lauseen vääräksi. Seuraa, että mikä tahansa ahkera oppilas on vastaesimerkki "kaikki oppilaat ovat laiskoja" -väitelauseelle. Vastaesimerkki on tarkemmin kuvailtuna spesifinen tapaus universaaliväitteen valheellisuudesta. ==Matematiikassa== Matematiikassa vastaesimerkkejä käytetään usein todistamaan mahdollisten lauseiden rajoja. Käyttämällä vastaesimerkkejä osoittamaan, että tietyt arvelut ovat vääriä, matematiikan tutkijat välttävät umpikujiin menemisen ja oppivat miten he voivat muuttaa arvelujaan todistettavissa olevien lauseiden tuottamiseksi. ==Filosofiassa== Filosofiassa vastaesimerkkejä käytetään tavallisesti väittämään, että tietty filosofinen asema on väärässä näyttämällä, että se ei ole sovellettavissa joissain tapauksissa. Toisin kuin matemaatikot, filosofit eivät voi todistaa väittämiään kiistattomasti. Toinen filosofi on täten vapaa olemaan eri mieltä ja löytämään vastaesimerkkejä vastaukseksi. Ensimmäinen filosofi voi tietysti väittää, etteivät nämä myöhemmät vastaesimerkit ole sovellettavissa todellisuudessa. Vaihtoehtoisesti ensimmäinen filosofi voi muuttaa väitettään niin, että vastaesimerkki ei enää ole sovellettavissa; tämä on verrattavissa tapaukseen, jossa matemaatikko muuttaa lausettaan vastaesimerkin takia. ==Katso myös== *Poikkeus vahvistaa säännön ==Kirjallisuutta== * * * * * Luokka:Logiikka Luokka:Matematiikan käsitteet
Diùirinis

Diùirinis () Skotlannissa sijaitsevan An t-Eilean Sgitheanachin saaren läntisin niemimaa. Luokka:Skotlannin niemet ja niemimaat Luokka:Skye
Facebookin sovellusalusta

Facebookin sovellusalusta on kolmansille osapuolille tarkoitettu ohjelmistoympäristö, joka on tarkoitettu Facebookin käyttäjien tietoja käyttäville sovelluksille. Sovellukset voivat esimerkiksi hakea Facebook- käyttäjän tietoja, julkaista käyttäjän aikajanalle tai "Tykätä" eri kohteista. Yksi käyttötapa on palveluiden käyttäjän tunnistaminen (kirjautuminen palvelun) Facebook-tunnusten avulla. Sovellukset voivat myös olla kehyksessä toimivia verkkosivuja, joita selataan facebook.com-sivuston kautta. Facebook tarjoaa kattavat työkalut mm. erilaisiin käyttäjätilastoihin ja rajapintakutsujen tekemiseen. Sovellukset vaativat aina käyttäjän luvan yksityiseen tietoon. Saatuaan luvan sovelluket voivat käyttää tietojaa vapaasti. Sovellukset käyttämiä tietoja voivat olla esimerkiksi tykätyt sivut, kaverit, valokuvat, koulutustiedot tai parisuhdetiedot. Jokainen tieto (eng. scopes), joihin halutaan pääsy, määritetään sovelluskohtaisesti. Sovelluksia on osittain kritisoitu siitä, että käyttäjät eivät aina ymmärrä mihin heidän (ja myös kavereiden) tiedot voivat joutua. Lisäksi ne saattavat julkaista ei- toivottua sisältöä tai roskapostia. == SDK == Facebook tarjoaa sovelluskehityspaketit (SDK) seuraaville alustoille ja ohelmointikielille: PHP, Android, JavaScript, iOS ja Unity. == Graph API == Kehittäjien verkkosivusto on developers.facebook.com. Sovellusten luominen on ilmaista, mutta vaatii mm. puhelinnumeron ja Facebook-tilin. Facebookin rajapinta on nimeltään Graph API. Käyttäjän julkiset perustiedot saadaan kutsulla: graph.facebook.com/{käyttäjänimi tai käyttäjäid} Tieto palautetaan JSON-muodossa. Facebook tarjoaa työkalun (Graph API Explorer) rajapintakutsun tekoa varten. === FQL === Sovellusten on myös mahdollista hakea tietoa FQL-kyselyillä. == Verkkosivustojen sosiaaliset toiminnot == Lisäksi verkkosivulta on mahdollista saada verkkosivustoille tarkoitettuja "sosiaalisia lisäosia", kuten esimerkiksi tykkää-nappeja, upotettuja julkaisuja tai aikajanoja. == Open Graph == Facebookin Open Graph (OG-tunnisteet) tarjoavat mahdollisuuden merkitä verkkosivustojen sisältöä meta-tiedoilla. Sovellusalusta Luokka:Ohjelmointi
Lasinen eläintarha

Lasinen eläintarha (The Glass Menagerie) on Tennessee Williamsin läpimurtonäytelmä vuodelta 1944. Se voitti New York Drama Critics’ Circlen palkinnon vuoden parhaana näytelmänä.Past Awards, New York Drama Critics’ Circle. Viitattu 11.10.2014. ==Juoni== Eletään 1930-luvun lama-aikaa Missourin St. Louisissa. Wingfieldin perheen äiti Amanda on määrätietoinen nainen, entinen seurapiirikaunotar joka hemmottelee jo aikuistuneita lapsiaan. Poika Tom työskentelee kenkätehtaan varastossa, harrastaa runoutta ja haaveilee kirjailijan urasta. Tytär Laura, joka on selvinnyt vakavasta lapsuuden sairaudesta, viihtyy lasisen eläinkokoelmansa parissa ja vaikuttaa yhtä hauraalta kuin lasiesineensä. Tom kutsuu eräänä iltana päivälliselle työtoverinsa, holtittoman mutta viehättävän Jimin, josta äiti Amanda alkaa heti toivoa aviomiestä tyttärelleen.Lasinen eläintarha , Lahden kaupunginteatteri 2011. Viitattu 5.10.2014.Lasinen eläintarha , Kansainvälinen nuorisoaloitteiden tukiyhdistys Logrus ry. Viitattu 5.10.2014.http://www.kanavateatteri.fi/index.php?page=89 Lasinen eläintarha], Kanavateatteri. Viitattu 5.10.2014. Lasisessa eläintarhassa Tennessee Williams tutkii muun muassa sisarusten välisen rakkauden teemoja. Hänellä oli läheinen suhde sisareensa Roseen, jonka paheneva skitsofrenia sulki laitokseen loppuelämäkseen. Williams maksoi sisarensa hoitokustannuksia näytelmäpalkkioistaan. ==Elokuvasovituksia== Näytelmästä on tehty ainakin kolme elokuvasovitusta: vuonna 1950 Irving Rapperin ohjaamana, pääosissa Kirk Douglas ja Jane Wyman, vuoden 1973 tv-elokuva, pääosissa Katharine Hepburn, Sam Waterston ja Joanna Miles, sekä vuonna 1987 Paul Newmanin ohjaamana, pääosissa Joanne Woodward ja John Malkovich. ==Lähteet== == Aiheesta muualla == Luokka:Yhdysvaltalaiset näytelmät
Moto G

Moto G on Motorolan valmistama älypuhelin, joka käyttää Android- käyttöjärjestelmää. Moto G muistuttaa Motorolan lippulaivamalli Moto X:sää. Puhelimessa on 4,5 tuuman IPS HD -nestekidenäyttö. Moto G:ssä on 2 070 milliampeeritunnin akku. Puhelin tuli myyntiin vuonna 2013, ja siitä julkaistiin 4G LTE -versio heinäkuussa 2014. ==Lähteet== Moto G Luokka:Kosketusnäytölliset älypuhelimet Luokka:Android-pohjaiset laitteet‎ Luokka:Vuoden 2013 matkapuhelimet
Broadford

Broadford () on An t-Eilean Sgitheanachin saaren toiseksi suurin asutuskeskittymä Skotlannissa. == Aiheesta muualla == * * Luokka:Skyen kylät
Clifford Curzon

Clifford Curzon (18. toukokuuta 1907 Lontoo – 1. syyskuuta 1982 Lontoo) oli brittiläinen pianisti. Hän aloitti pianonsoiton vakavan opiskelun 6-vuotiaana kokeiltuaan jo sitä ennen viulua. 12-vuotiaana hän pääsi Royal Academy of Musiciin, ja ensimmäisen julkisen esiintymisensä hän teki 16-vuotiaana. Pian tämän jälkeen hän aloitti opettamisen Royal Academyssa, jonka professori hän oli jo 19-vuotiaana.The New York Times: SIR CLIFFORD CURZON IS DEAD AT 75; ONE OF THE WORLD'S LEADING PIANISTS Curzon opiskeli myös Artur Schnabelin johdolla Berliinissä ja sai lisäksi opetusta Wanda Landowskalta ja Nadia Boulangerilta. Heinäkuussa 1931 Curzon meni Pariisissa naimisiin cembalisti Lucille Wallacen kanssa. Hänellä oli kaksi adoptoitua poikaa, jotka jäivät orvoiksi, kun heidän äitinsä, sopraano Maria Cebotari kuoli vuonna 1949. Yhdysvaltain-debyyttinsä Curzon teki vuonna 1939, ja hän esiintyi siellä säännöllisesti myöhemminkin sekä resitaaleissa että sellaisten kapellimestarien kuin Bruno Walterin, George Szellin, Eugene Ormandyn ja Alexander Smallensin johdolla orkesterin kanssa. Hänen levytyksistään tuli myyntimenestyksiä. Hänellä oli laaja ohjelmisto, johon kuului muun muassa yli 50 konserttoa ja joka kattoi eri aikakaudet varhaisista klassikoista nykyteoksiin. Virgil Thomson piti Curzonia romanttisen ohjelmiston tyydyttävimpänä tulkitsijana. Curzon oli myös huomattava Mozartin tulkitsija.AllMusic: Clifford Curzon Curzon lyötiin ritariksi vuonna 1977. Hän kuoli vuonna 1982 pitkään sairastettuaan. == Lähteet == == Aiheesta muualla == * Naxos: Clifford Curzon Luokka:Brittiläiset pianistit Luokka:Vuonna 1907 syntyneet Luokka:Vuonna 1982 kuolleet
Perryn piirikunta

Perryn piirikunta on usean Yhdysvaltojen piirikunnan nimi: *Perryn piirikunta, Alabama *Perryn piirikunta, Arkansas *Perryn piirikunta, Illinois *Perryn piirikunta, Indiana *Perryn piirikunta, Kentucky *Perryn piirikunta, Mississippi *Perryn piirikunta, Missouri *Perryn piirikunta, Ohio *Perryn piirikunta, Pennsylvania *Perryn piirikunta, Tennessee
Cantù

Cantù on kaupunki Pohjois-Italiassa Comon maakunnassa Lombardian alueella. Se sijaitsee historiallisen Brianzan alueella. Kaupungin tärkein nähtävyys on Basilica di Galliano. Cantù on tunnettu pitsinvalmistuksesta. Giro di Lombardia 2014 ==Urheilu== Koripalloseura Pallacanestro Cantù on kaupungin kuuluisin urheiluseura. Cantù on myös isännöinyt useasti Italian ympäriajon etappikaupunkina. ==Lähteet== ==Aiheesta muualla== *
Jeremy Limb

Jeremy Limb on brittiläinen pianisti. Hän meni vuonna 1989 Oxfordin yliopiston Queen's Collegeen. Vuonna 1992 hän esitti Sergei Prokofjevin ensimmäisen pianokonserton Oxford Philharmonian kanssa Sheldonian Theatressa. Oxfordin jälkeen Limb vietti kolme vuotta Royal College of Musicissa, jossa hän voitti vuonna 1993 Millicent Silver Brahms Prizen ja vuonna 1995 Frank Merrick British Music Prizen. Limb myös esitti Beethovenin ensimmäisen pianokonserton George Hurstin johtaman Royal College of Musicin sinfoniaorkesterin kanssa Royal College Concert Hallissa.Naxos: Jeremy Limb Limb on pitänyt resitaaleja muun muassa St James'sissa, Piccadillyllä ja St Martin-in-the-Fieldsissä. Vuonna 1997 hän voitti ensipalkinnon 18. kansallisessa Robert William ja Florence Amy Brant -pianokilpailussa. Hän on työskennellyt vapaana solistina, säestäjänä ja korrepetiittorina (muun muassa English National Operassa). Lisäksi hän on muun muassa kirjoittanut ja esittänyt komediaa. Hän oli ehdolla LWT New Comedy Writing Awardin saajaksi vuonna 1998 näytelmästään Play Wisty for Me – The Life of Peter Cook, joka on esitetty muun muassa Melbournen komediafestivaalilla (2002). == Lähteet == Luokka:Brittiläiset pianistit Luokka:Brittiläiset näytelmäkirjailijat Luokka:Syntymävuosi puuttuu Luokka:Elävät henkilöt
Eilean Bàn

Eilean Bàn on pieni Hebrideihin kuuluva saari Skotlannin länsirannikolla. Saaren kautta kulkee silta Skotlannin mannermaalta suuremmalle An t-Eilean Sgitheanachin saarelle. Saaren nimi on gaelin kieltä ja tarkoittaa valkoista saarta. Luokka:Sisä-Hebridit
Hinterland Travel

Hinterland Travel on brittiläinen seikkailumatkatoimisto, joka järjestää muun muassa Irakin- ja Afganistanin-kierroksia. Menestynyt pohjoisen ja keskisen Afganistanin kierros pääsi National Geographic Traveler Magazinen 50 Tours of a Lifetime -listaukseen. Hinterland Travelin kohdevalikoimaan kuuluvat myös Pakistan, Intia, Nepal, Armenia ja Myanmar.Hinterland Travel Matkatoimiston perustanut Geoff Hann on vaikuttanut seikkailumatkailun alalla 1970-luvulta asti ja ollut myös mukana kirjoittamassa Bradt Travel Guides -sarjaan kuuluvaa kirjaa Iraq: Then & Now.Travel Spinner: Hinterland Travel Hinterland Travel on yksi harvoista Irakin hallituksen auktorisoimista matkatoimistoista. Henkivartijat järjestetään Irakin sisäministeriön taholta. Vapautta itsenäiseen liikkumiseen on ryhmämatkalla Irakissa hyvin vähän.Gadling: Visiting Iraq: The Practicalities == Lähteet == Luokka:Matkatoimistot
Costumes of Technocracy

Costumes of Technocracy on puolalaisen metalliyhtye Thy Diseasen kuudes studioalbumi. Se julkaistiin 14. helmikuuta 2014 levymerkillä Mystic Production. Kappaleista ”Slave State” ja ”Holographic Reality” kuvattiin musiikkivideot. == Kappaleet == # # # # # # # # # # # # == Muusikot == * Syrus – laulu * Yanuary – kitara, bassokitara, musiikkiohjelmointi * Artyom – kitara * Ireq – rummut * VX – kosketinsoitin * Andrzej Hejmej – bassokitara === Vierailevat muusikot === * Psycho – laulu * Adrian ”Covan” Kowanek – laulu === Muut tekijät === * Tomasz ”Zed” Zalewski – miksaaja, masteroija * Piotr ”Szafa” Szafraniec – kansikuva == Arviot == * Metal-temple.com: http://www.metal-temple.com/site/catalogues/entry/reviews/cd_3/t_2/thy- disease-costumes.htm == Lähteet == == Aiheesta muualla == * * Costumes of Technocracy discogs.com -sivustolla Luokka:Thy Diseasen albumit Luokka:Vuoden 2014 albumit
Rhuthun

Rhuthun () on pikkukaupunki Pohjois-Walesissa. Se on Sir Ddinbychin (Denbighshiren) kreivikunnan hallinnollinen keskus. Kaupungissa on Rhuthunin linna vuodelta 1277. == Lähteet == == Aiheesta muualla == Luokka:Denbighshire Luokka:Walesin kunnat
Empo

Empo () on Kaarinan kaupungissa Kuusiston saarella sijaitseva kylä ja asuinalue. Alueella on 78 oppilaan alakoulu (luokat 1–2), päiväkoti, nuorisotilat sekä aktiivisesti toimiva Empon omakotiyhdistys. Empon asuinalue sai vuonna 2013 Kaarinan kaupungin myöntämän Kultavuokko-ympäristöpalkinnon. == Historia == 1950-luvun loppuun asti oli Empossa enimmäkseen kesäasutusta. Ämbodan maatila myyntiin valtiolle vuonna 1954 ja kuuden vuoden jälkeen oli alueelle kaavoitettu 144 omakotitalon asuinalue. Tontit olivat suuria ja ympäristö tarjosi niin niitty- ja peltomaisemaa kuin metsäisiä palstoja. Entisen Ämbodan tilan Pohjoissalmen ranta-alue oli alueen asukkaiden yhteinen virkistysalue. Empon asuinalue laajeni vuonna 2002, kun uuden Lounais-Empon asuinalueen ensimmäiset omakotitontit 100 kaavoitetusta tulivat myyntiin. == Palvelut == Empon Omakotiyhdistys aloitti toiminsa jo vuonna 1963. Yhdistyksen päätavoitteena on alueen asumisviihtyvyyden vaaliminen sekä lisääminen. Yhdistys toimii myös asukkaiden ja Kaarinan kaupungin yhdyssiteenä asuinaluetta koskevissa asioissa. Empon Omakotiyhdistys julkaisi 40-vuotisjuhlansa kunniaksi vuonna 2003 140-sivuisen historiikin Omaan kotiin Kuusistoon. Lisäksi yhdistys sai oman pöytäviirinsä, jonka suunnittelusta vastasi Visa Liipola. Empon asuinalueen kiinteistöillä “vanhalla alueella” (ei siis Lounais-Empossa) on Lohkomistodistuksen mukainen ja Lääninhallituksen vahvistama rantaoikeus Tiilitehtaan-, Empon- ja ns. B-rantaan. Rannoilla on omat toimikuntansa, jotka vastaavaat venepaikkojen vuokraamisesta sekä kyseisten alueiden kunnossapidosta. Empola on vuonna 2009 valmistunut Kuusiston koulun laajennusosa. Empolassa toimii alakoulun luokat 1 ja 2 sekä päiväkoti. Lisäksi rakennuksessa sijaitsevat nuorisotilat. Alueella liikennöi kouluvuoden aikana linja K2 . Lisäksi Saaristotiellä eli seututiellä 180 liikennöi linja 801 välillä Turku–Kaarina–Parainen sekä linjat 901–903 väleillä Turku–Nauvo–Korppoo ja Turku–Houtskari. == Lähteet == Luokka:41.1 Suomi Luokka:Kuusisto
Korisliiga-kauden 2014–2015 kokoonpanot

== Joukkueiden kokoonpanot == ===Bisons Loimaa=== ===Helsinki Seagulls=== ===Joensuun Kataja=== ===Kauhajoen Karhu=== ===Kobrat=== ===Kouvot=== ===KTP-Basket=== ===Namika Lahti=== ===Salon Vilpas=== ===Tampereen Pyrintö=== ===Tapiolan Honka=== == Lähteet == * Korisliiga (2014-2015 Pelikausi) basket.fi Luokka:Koripallosarjojen kausi 2014–2015/2015 Luokka:Luettelot Korisliigasta
Fuji (omena)

Fuji on Japanin Fujisakissa, Tohokun tutkimuslaitoksessa 1930-luvulla kehitetty omenalajike. Makea ja rapea lajike saatiin aikaan risteyttämällä amerikkalaiset Red Delicious- ja Virginia Ralls Genet -lajikkeet. Kaikkialla maailmassa myytävä lajike tuli markkinoille vuonna 1962.Tieteen kuvalehti Historia 15/2014, s. 72 == Lähteet == == Aiheesta muualla == Luokka:Omenalajikkeet
Golden Delicious

Golden Delicious on hyvin tunnettu tarhaomenapuun lajike, jonka hedelmät ovat kypsinä vihreänkeltaisia.Royal Horticultural Society: Malus domestica 'Golden Delicious' Lajike "löydettiin" vuonna 1905. Länsi-Virginiassa maanviljelijänä toiminut Anderson Mullins lähetti tilallaan kasvaneen omenan tutkittavaksi Stark Nurseries -hedelmäyritykseen. Herkullinen lajike osoittautui aiemmin tuntemattomaksi. Vuonna 1914 markkinoille tuotu lajike on yhä yksi suosituimmista omenalajikkeista.Tieteen kuvalehti Historia 15/2014, s. 72. == Lähteet == == Aiheesta muualla == Luokka:Omenalajikkeet
Ingrid Marie

Ingrid Marie on vuonna 1910 "löydetty" omenalajike, joka on englantilaisen Cox Orangen ja tanskalaisen Guldborgin risteytys. Tanskan Fynin saarelta lähtöisin olevan lajikkeen havaitsi ensimmäisenä Høedin kyläkoulun opettaja Carl Madsen koulunsa pihamaalta. Kun puu neljän vuoden kuluttua teki ensimmäiset (epä)hedelmänsä, nimesi hän lajikkeen Ingrid Marieksi edesmenneen tyttärensä mukaan.Tieteen kuvalehti Historia 15/2014, s.73 == Lähteet == Luokka:Omenalajikkeet
Belle de Boskoop

Belle de Boskoop on Utrechtin alueelta, nykyisen Alankomaiden alueelta 1800-luvun alkupuolelta lähtöisin oleva omenalajike. Suosittuihin Golden Delicious ja Granny Smith -omenoihin verrattuna hapokas Belle de Boskoop sisältää jopa neljä kertaa enemmän C-vitamiinia.Tieteen kuvalehti Historia 15/2014, s.73 == Lähteet == == Aiheesta muualla == Luokka:Omenalajikkeet
McIntosh (omena)

McIntosh on Kanadasta kotoisin oleva omenalajike. Skotti John McIntosh alkoi kasvattaa puutarhassaan kasvaneita villiomenapuita ja nimesi lajikkeen itsensä mukaan.Tieteen kuvalehti Historia 15/2014, s.73 Apple-yrityksen Macintosh- tietokoneet ovat saaneet nimensä tältä omenalajikkeelta.http://www.bbc.com/news/blogs-magazine-monitor-25826316 == Lähteet == == Aiheesta muualla == Luokka:Omenalajikkeet
Toivo Vuorela

Toivo Vuorela (11. toukokuuta 1909 Jalasjärvi – 17. toukokuuta 1982 Helsinki) oli suomalainen kansatieteilijä ja koulutukseltaan filosofian tohtori. Vuosina 1945–1972 Vuorela oli Suomalaisen Kirjallisuuden Seuran kustantamopäällikkönä. Vuosina 1949–1960 hän oli Kotiseudun päätoimittaja ja vuosina 1961–1970 Studia Fennican toimittaja. Hän on myös kuulunut Lounais-Hämeen Kotiseutu- ja Museoyhdistyksen vuosikirjan toimikuntaan. Vuorela julkaisi useita kansatieteellisiä kirjoja. Vuonna 1961 hänelle myönnettiin professorin arvonimiOtavan Suuri Ensyklopedia 12, s. 9538. Helsinki 1983. ISBN 951-1-07198-X ja 1977 Tiedonjulkistamisen valtionpalkinto. __NOTOC__ == Teoksia == * Paha silmä (1960), * Suomensukuiset kansat (1960), * Suomalainen kansankulttuuri (1975), * Suomen kansankulttuurin kartasto (1976), * Kansanperinteen sanakirja, WSOY, (1978). == Lähteet == * === Viitteet === == Aiheesta muualla == * T. Vuorela : Veljesmaamme kansallismuseo juhlinut. Eesti Rahvamuuseum täyttänyt 25 vuotta, Helsingin Sanomat, 03.06.1934, nro 146, s. 27, Kansalliskirjaston digitaaliset aineistot Luokka:Suomalaiset etnologit Luokka:Suomalaiset professorin arvonimen saaneet Luokka:Vuonna 1909 syntyneet Luokka:Vuonna 1982 kuolleet
Kiovan Mohyla-akatemia

Kiovan Mohyla-akatemia (NaUKMA) () on Ukrainan Kiovassa sijaitseva kansallinen yliopisto, joka on nimetty Ukrainan ortodoksisen kirkon elvyttäjän, metropoliitta Pietari Mohylan (1596–1647) mukaan. Yliopisto katsoo historiansa alkaneen 15. lokakuuta 1615, jolloin Kiovaan perustettiin luostari, ja sen yhteyteen sairaala ja kaikkien säätyjen lapsille tarkoitettu koulu. Varsinaisesti sen perusti Mohyla 1631 Kiovan Collegiumina, josta tuli vuonna 1701 akatemia.Otavan Iso tietosanakirja. Osa 10, palsta 466–467. Yliopistossa on kuusi tiedekuntaa: humanistinen, kauppatieteellinen, tietojenkäsittelytieteen, sosiaalitieteen ja -teknologian, luonnontieteellinen ja oikeustieteellinen tiedekunta. Kuva:Kyevo-Mohylianska- akademia-1170.jpg|Kiovan Mohyla-akatemian päärakennus. Kuva:500 hryvnia 2006 back.jpg|Kiovan Mohyla-akatemian rakennus Ukrainan 500 hryvnian (UAH) setelissä. Kuva:Petro Mohyla- big.jpg|Pietari (Petro) Mohyla. ==Lähteet== ==Aiheesta muualla== * Kiovan Mohyla-akatemia (ukma.edu.ua) Luokka:Podilin piiri Luokka:Kiovan yliopistot ja korkeakoulut
Luon kieli

Luo on niloottinen kieli, jota puhuu äidinkielenään neljä miljoonaa ihmistä Kenian Nyanzan provinssissa. Lisäksi Tansaniassa asuu luon puhujaa. Luo luokitellaan länsiniloottisten kielten haaraan ja sen lähimpiin sukukieliin kuuluvat adhola, alur ja atšoli. == Lähteet == Luokka:Niloottiset kielet Luokka:Kenian kielet Luokka:Tansanian kielet
Lango (niloottinen kieli)

Lango on niloottinen kieli, jota puhuu äidinkielenään 1,5 miljoonaa ihmistä Ugandassa Kyogajärven pohjoispuolella. Lango luokitellaan länsiniloottisten kielten haaraan ja sen lähimpiin sukukieliin kuuluvat kumam, adhola, alur, atšoli ja luo. == Lähteet == Luokka:Niloottiset kielet Luokka:Ugandan kielet
Lango

Lango voi tarkoittaa seuraavia asioita: *langot, Ugandassa asuva kansa *lango, langojen puhuma niloottinen kieli *lango, Tansaniassa puhuttu bantukieli.
Katherine Pancol

Katherine Pancol (s. 22. lokakuuta 1954 Casablanca, Marokko) on ranskalainen kirjailija ja toimittaja. ==Elämäkerta== Pancol opiskeli kirjallisuutta ja latinan kieltä Nanterren yliopistossa. Myöhemmin hän toimi sekä ranskan että latinan kielten opettajana. Pancol on työskennellyt myös Paris-Match ja Cosmopolitan -lehtien toimittajana. Pancolin ensimmäinen romaani Moi d’abord ilmestyi vuonna 1979, ja sitä myytiin 300 000 kappaletta. Tämän jälkeen Pancol muutti New Yorkiin, missä hän osallistui luovan kirjoittamisen sekä käsikirjoittamisen kursseille Columbian yliopistossa. Samoihin aikoihin ilmestyivät romaanit La Barbare (1981), Scarlett, si possible (1985) sekä ”Les hommes cruels ne courent pas les rues” (1990). Katherine Pancol avioitui ja sai kaksi lasta. Hänen työnantajiaan olivat myöhemmin Le Journal du dimanche, Elle ja Paris Match. Pancol muutti takaisin Ranskaan vuonna 1991. Häneltä ilmestyivät kirjat Vu de l’exterieur, Une si belle image, Encore une danse, J’étais là avant, Et monter lentement dans un immense amour, Un homme à distance ja Embrassez-moi. Vuonna 2006 Pancol teki suuren läpimurtonsa trilogiansa ensimmäisellä osalla, Krokotiilin keltaiset silmät. Kirjaa on myyty lähes kaksi miljoona kappaletta ja käännetty 31 kielelle. Pancol sai kirjastaan seuraavat kirjapalkinnot: le prix Maison de la Presse en France, prix des Lecteurs en Allemagne, Lovelybooks-Leserspreis ja prix de littérature contemporaine en Russie. Pancol asuu sekä Normandiassa että Pariisissa. Tammikuussa 2012 hänelle myönnettiin taiteen ja kirjallisuuden kunniamerkki. ==Teokset== Kaiken kaikkiaan Katherine Pancolilta on ilmestynyt 17 teosta. Suomessa hänen kirjojaan on myyty yli 50 000 kappaletta. Pancolin kirjoista on suomennettu seuraavat teokset: * Krokotiilin keltaiset silmät, 2012 (Les yeux jaunes des crocodiles, 2006) * Kilpikonnien hidas valssi, 2012 (La valse lente des tortues, 2008) * Central Parkin oravat ovat surullisia maanantaisin, 2013 (Les écureuils de Central Park son tristes le lundi, 2010) * Mimmit, 2014 (Muchachas 1-3, 2014) Ranskaksi on ilmestynyt seuraavat teokset: * 1979: Moi d’abord * 1981: La Barbare * 1985: Scarlett, si possible * 1990: Les hommes cruels ne courent pas les rues * 1993: Vu de l’extérieur * 1994: Une si belle image * 1998: Encore une danse * 1999: J’étais là avant * 2001: Et monter lentement dans un immense amour * 2002: Un homme à distance * 2003: Embrassez- moi * 2006: Les yeux jaunes des crocodiles * 2008: La valse lente des tortues * 2010: Les écureuils de Central Park sont tristes le lundi * 2014: Muchachas 1 * 2014: Muchachas 2 * 2014: Muchachas 3 ==Filmografia== Vuonna 2014 tuli ensi-iltaan kirjasta Ranskassa tehty elokuva Krokotiilin keltaiset silmät, jonka on ohjannut Cécile Telerman. ==Aiheesta muualla== * Katherine Pancolin virallinen kotisivu * Panco Bazarin sivustolla Luokka:Ranskalaiset toimittajat Luokka:Ranskalaiset kirjailijat Luokka:Elävät henkilöt Luokka:Vuonna 1954 syntyneet
Sorsanpesä (hotelli)

Hotelli Sorsanpesä on Seinäjoen Törnävän kaupunginosassa toimiva hotelli. Se sijatisee joen varren puistoalueella, jossa järjestetään vuosittainen Provinssirock-tapahtuma. Sorsanpesän rakennutti Matkaravinto Oy, ja se valmistui vuonna 1971. Ympyränmuotoisen, modernin hotellirakennuksen suunnitteli arkkitehti Kauko Tiihonen ja muodikkaat sisustukset suunnitteli hänen puolisonsa, sisustusarkkitehti Helvi Tiihonen. Vuonna 1977 Sorsanpesä liitettiin Rantasipi-hotelliketjuun, kun Matkaravinto sulautettiin osaksi Rantaloma Oy:tä, jonka nimeksi tuli Rantasipi Oy. Hotelli on ollut välillä suljettuna ja välillä toiminut 2000-luvulla nimellä Hotelli Stuertti, kunnes se vaihtoi omistajaa tammikuussa 2010, remontoitiin ja otti jälleen käyttöön nimen Sorsanpesä.Uutisia Hotel Sorsanpesästä, asiakaslehti, elokuu 2011. Viitattu 6.10.2014. Sorsanpesän huippukautta oli 1980-luku, jolloin sen maanalainen ravintola Prunni oli maakunnan suosituimpien tanssipaikkojen joukossa. Hotellissa vieraili tuolloin jopa 10 000 asiakasta kuukausittain. Hotellin laajennushanke kariutui Suomen 1990-luvun alun lamaan, ja koko hotelli jouduttiin sulkemaan 1990-luvun loppuvuosina, mutta Seinäjoen kaupungin pyynnöstä hotellia pidettiin auki Tangomarkkinoiden ja Provinssirockin ajan. Kiinteistön omistivat tuolloin entisestä Rantasipi- ketjun omistajayrityksestä muodostunut Rasi Kiinteistöt (80 %) ja Seinäjoen kaupunki (20 %). Yrittäjänä toiminut Jorma Liljeroos katosi velkojiltaan talousvaikeuksien vuoksi. 160 huoneen, 320 vuodepaikan ja noin 1 500 ravintola-asiakaspaikan hotellia yritettiin myydä suurille hotelliketjuille tuloksetta. Siitä kaavailtiin myös vanhusten palvelutaloa sekä hotelli- ja ravintola-alan oppilaitosta.Seinäjokelaisen Hotelli Sorsanpesän toiminta lopussa. Hotelli luvataan avataan vielä Tangomarkkinoiden ajaksi. Taloussanomat 7.7.1998. Viitattu 6.10.2014. Vuosituhannen vaihteessa kiinteistön osti seinäjokelainen rakennusliike Seicon (nykyinen Peab), ja Pauli Lampinen alkoi pitää siinä hotellia nimeltä Stuertti. Vuonna 2010 hotellikiinteistön omistajiksi tulivat seinäjokelaiset liikemiehet Reima Kuisla ja Jaakko Aukia. He remontoivat hotellia yli miljoonalla eurolla arkkitehti Eckhard Strahlin ja sisustusarkkitehti Jaakko Puron suunnitelmien mukaan.Hotelli Sorsanpesän uusi loistokausi nousukiidossa, Ykköset 8.10.2010. Viitattu 6.10.2014. ==Lähteet== ==Aiheesta muualla== *Hotellin verkkosivusto Luokka:Törnävä Luokka:Seinäjoen hotellit
Nuer

Nuer on Etelä-Sudanin ja Etiopian nuerien puhuma niloottinen kieli. Sitä puhuu äidinkielenään ihmistä. Nuer luokitellaan länsiniloottisten kielten haaraan ja se muodostaa lähimmän dinkan kielen kanssa oman dinka-nuer-alaryhmänsä. Samaan alaryhmään kuuluu myös Etelä-Sudanissa puhuttu reelin kieli. Nueria kirjoitetaan latinalaisen kirjaimiston mukaillulla versiolla. Kirjaimistoon kuuluu 12 vokaalia ja 20 konsonanttia. == Fonologia == === Konsonantit === Labiaali Dentaali Alveolaari Palataali Velaari Glottaali Nasaali m n̪ n ɲ ŋ Klusiili b d̪ d ɟ g Frikatiivi ɣ h Lateraali l Tremulantti r Puolivokaali j w Lähde: === Vokaalit === Etinen Keskinen Takainen Suppea i u Puolisuppea e o Välinen ə Puoliavoin ɛ ɔ Avoin a Lähde: == Lähteet == Luokka:Niloottiset kielet Luokka:Etelä-Sudanin kielet Luokka:Etiopian kielet
Kiga

Kiga on Ugandan lounaisosassa asuvien kigojen puhuma bantukieli. Sitä puhui vuoden 2002 väestönlaskennassa äidinkielenään 1,6 miljoonaa ihmistä. Sen läheisin sukukieli on nyankole. Ruynakitaran kieli on standardoitu sekoitus neljää Länsi-Ugandan bantukieltä: kigaa, nyankolea, nyoroa ja tooroa. == Lähteet == Luokka:Bantukielet Luokka:Ugandan kielet
Nyankole

Nyankole on Ugandan lounaisosassa asuvien nyankolejen puhuma bantukieli. Sitä puhui vuoden 2002 väestönlaskennassa äidinkielenään 2,3 miljoonaa ihmistä. Sen läheisin sukukieli on kiga. Ruynakitaran kieli on standardoitu sekoitus neljää Länsi-Ugandan bantukieltä: nyankolea, kigaa, nyoroa ja tooroa. == Lähteet == Luokka:Bantukielet Luokka:Ugandan kielet
Francis Greenway

Francis Greenway (1777–1837) oli englantilaissyntyinen Australiaan rikoksen takia karkotettu arkkitehti, joka suunnitteli maanosan ensimmäiset huomattavat eurooppalaistyyliset rakennukset. Sydneyssä hänen luomuksiinsa lukeutuvat mm. Macquarien majakka, Hyde Parkin kasarmit, St James' King Street -katu ja Government House. Hän työskenteli Uuden Etelä-Walesin kuvernöörin Lachlan Macquarien palveluksessa. Greenway oli Englannissa tuomittu väärentämisestä kuolemaan, joka kuitenkin muutettiin 14 vuoden karkotukseksi. Hänet lähetettiin ensimmäisten siirtolaisten mukana Australiaan, jonne saapui 1814 "herrasmiesrikollisena". Koulutettuna arkkitehtina hän kohosi pian maanosan ensimmäiseksi merkittäväksi arkkitehdiksi, jonka tehtäväksi annettiin monumenttirakennusten suunnittelu. Hän kuoli lavantautiin vuonna 1837 59-vuotiaana. Tarkkaa päivää ei tiedetä. Francis Greenway oli kuvattuna Australian 10 dollarin seteliin vuosina 1966–1993, mikä tehnee hänestä maailman ainoan tuomitun väärentäjän, jonka kuva on esitetty setelissä. Hänen mukaansa on nimetty Uuden Etelä-Walesin lounaiskulman vaalialue, yksi Canberran ja yksi Newcastlen esikaupunki ja Francis Greenway High School Beresfieldissä, Maitlandin esikaupungissa. ==Lähteet== Luokka:Brittiläiset arkkitehdit Luokka:Australialaiset arkkitehdit Luokka:Vuonna 1777 syntyneet Luokka:Vuonna 1837 kuolleet
Nyoro

Nyoro on Ugandan länsiosassa puhuttu bantukieli. Sitä puhui vuoden 2002 väestönlaskennassa äidinkielenään ihmistä. Nyoron läheisin sukukieli on tooro. Ruynakitaran kieli on standardoitu sekoitus neljää Länsi-Ugandan bantukieltä: nyoroa, tooroa, kigaa ja nyankolea. == Lähteet == Luokka:Bantukielet Luokka:Ugandan kielet
Live Extermination

Live Extermination on puolalaisen death metal -yhtye Yatteringin livealbumi. Se julkaistiin 18. lokakuuta 2004 levymerkillä Metal Mind Productions. Albumi julkaistiin ilman yhtyeen tietämystä asiasta. == Kappaleet == # # # # # # # # # # # # # == Kokoonpano == * Śvierszcz – bassokitara, laulu * Thrufel – kitara * Hudy – kitara * Ząbek – rummut === Muut tekijät === * Tomasz Dziubiński – tuottaja * Piotr Brzeziński – miksaaja * Robert Nowak – miksaaja == Arviot == * Sea of Tranquility: http://www.seaoftranquility.org/reviews.php?op=showcontent&id;=3970 * The Metal Observer: 7/10http://www.metal- observer.com/articles.php?lid=1&sid;=1&id;=8230 == Aiheesta muualla == * * Live Extermination discogs.com -sivustolla == Lähteet == Luokka:Yatteringin albumit Luokka:Vuoden 2004 konserttitallenteet
Melvyn Tan

Melvyn Tan (s. 13. lokakuuta 1956 Singapore) on singaporelais-brittiläinen pianisti.AllMusic: Melvyn Tan Hän meni 12-vuotiaana Isoon-Britanniaan opiskelemaan Yehudi Menuhin -koulussa. Hänen opettajiaan olivat Nadia Boulanger, Vlado Perlemuter ja Marcel Ciampi, jotka synnyttivät hänen intohimonsa ranskalaista musiikkia ja erityisesti Claude Debussyn, Maurice Ravelin sekä Olivier Messiaenin teoksia kohtaan. Tan pääsi vuonna 1978 Royal College of Musiciin.Melvyn Tan: Biography Vuonna 1980 Tan päätti erikoistua fortepianoon. Hän teki yhteistyötä Roger Norringtonin ja London Classical Players -kokoonpanon kanssa; tähän yhteistyöhön sisältyi muun muassa vuoden 1987 kiertue Euroopassa, Yhdysvalloissa, Kanadassa, Australiassa ja Japanissa. Tan esiintyi Beethovenin Broadwood-fortepianoa (1817) soittaen. Tan ei kuitenkaan pitäytynyt pelkästään fortepianossa, vaan otti käyttöönsä myös nykyaikaisen pianon mahdollisuudet. Tämän vaiheen urassaan hän aloitti joulupäivänä 1996 esittämällä Mozartin 9. pianokonserton Kölnissä Deutsche Kammerphilharmonien kanssa. Seuraavana vuonna hän esitti resitaalissa Wigmore Hallissa Chopinin ja Schumannin teoksia. Konserttosolistina Tan on esiintynyt muiden muassa Lontoon filharmonisen orkesterin, Academy of St. Martin in the Fieldsin, Hongkongin filharmonisen orkesterin, Liverpoolin kuninkaallisten filharmonikkojen, Stuttgartin radion sinfoniaorkesterin, Camerata Salzburgin, Salzburgin Mozarteum-orkesterin, Melbournen sinfoniaorkesterin ja Australian kamariorkesterin kanssa. Hän on säännöllisesti esiintynyt myös Singaporen sinfoniaorkesterin ja Lontoon kamariorkesterin kanssa. Lontoon kamariorkesterin LCO Live -levymerkin kanssa Tan levytti Mozartin 12. pianokonserton ja Beethovenin 2. pianokonserton. Tammikuussa 2011 Tan teki ammatillisen paluun Singaporeen esiintymällä täydelle Esplanade Hallille. Sittemmin hän on palannut säännöllisesti synnyinmaahansa esiintymään sekä orkesterin kanssa että resitaaleissa ja lisäksi opettamaan nuoria muusikoita. Syyskuussa 2012 alkoi hänen taiteilijaresidenssinsä Singaporen Yong Siew Toh -konservatoriossa. Tan laiminlöi aikanaan kansalaispalveluksen Singaporessa kansainvälisen musiikkiuransa takia.Blouin Art Info: Pianist Melvyn Tan on Time Travel, His Family, and Regrets Hän sai tästä sakot ($3000) käydessään vuonna 2005 Singaporessa ikääntyvien vanhempiensa luona. Hän oli jo tällöin Ison-Britannian kansalainen.Time Out Singapore: Controversial piano star Melvyn Tan is back, and he's not alone == Lähteet == Luokka:Singaporelaiset pianistit Luokka:Brittiläiset pianistit Luokka:Vuonna 1956 syntyneet Luokka:Elävät henkilöt
Kuka pelkää Virginia Woolfia?

Kuka pelkää Virginia Woolfia? (Who’s Afraid of Virginia Woolf?) on Edward Albeen avioliittodraama vuodelta 1962. Se tutkii keski-ikäisen avioparin, professori Georgen ja hänen puolisonsa Marthan, avioliiton kariutumista. Yli kolmituntisen, kolminäytöksisen näytelmän alussa Martha ja George ovat kutsuneet yliopiston henkilökuntajuhlien jälkeen kotiinsa jatkoille nuoren pariskunnan Nickin ja Honeyn, jotka joutuvat isäntäparin alkoholinhuuruisen välienselvittelyn todistajiksi. George ja Martha puhuvat heille muun muassa parinkymmenen vuoden ikäisestä pojastaan, joka kuitenkin näytelmän lopulla osoittautuu lapsettoman pariskunnan itselleen keksimäksi tarinaksi, josta ei olisi saanut puhua ulkopuolisille. Näytelmän nimi on sanaleikki feministikirjailija Virginia Woolfin nimestä ja Disney-elokuvassa Kolme pientä porsasta kuullusta laulusta ”Who’s Afraid of the Big Bad Wolf?”, suomeksi sanoilla ”Pahaa sutta ken pelkäisi”. Laulua lauletaan toistuvasti näytelmässä näillä muunnelluilla sanoilla. Näytelmä voitti Tony-palkinnon ja New York Drama Critics’ Circlen palkinnon vuoden parhaana näytelmänä. Sitä esitetään yhä paljon, ja vuonna 1966 Mike Nichols ohjasi siitä tunnetun samannimisen elokuvasovituksen, pääosissa Elizabeth Taylor ja Richard Burton. ==Lähteet== Luokka:Yhdysvaltalaiset näytelmät
Karelian Pallo

Karelian Pallo eli Karpalo oli joensuulainen jalkapalloseura. Se oli 1970- ja 1980-luvuilla Pohjois-Karjalan johtava seura lajissaan. Karpalo perustettiin vuonna 1973, kun Joensuun Palloseura ja Joensuun Maila-Pojat yhdistyivät. Seura kuului Suomen Palloliiton Joensuun piiriin. Karpalo nousi II divisioonaan kaudeksi 1979 ja edelleen I divisioonaan kaudeksi 1984. Kaudella 1984 se sijoittui I divisioonan kolmanneksi kolme pistettä Mestaruussarjaan nousseesta Oulun Työväen Palloilijoista ja kaksi pistettä nousukarsintoihin päässeestä Kuopion Elosta jääneenä. Tätä seurasi kuitenkin peräkkäiset putoamiset II divisioonaan kaudella 1985 ja III divisioonaan kaudella 1986, minkä jälkeen seura ei enää ylemmäs palannut. 1980-luvun alussa Karpalossa pelasi useita englantilaispelaajia, joita seura sai riveihinsä Mestaruussarjassa pelanneen Kuopion Pallo-Toverien kanssa tekemänsä yhteistyön kautta. Ulkomaalaispelaajat Mestaruussarjaa alemmilla sarjatasoilla olivat tuohon aikaan harvinaisuus. Karpalon II divisioonasta putoamisen jälkeen Joensuun ykkösseuraksi nousi Rantakylän Peli-Toverit (RPT), joka myöhemmin vaihtoi nimensä Joensuun Palloksi (JiiPee). JiiPee ja Ratanat yhdistyivät vuonna 2001 JIPPOksi. Vuonna 1992 Karpalo putosi neloseen ja lopetti toimintansa.Joensuulaisen jalkapalloilun historiaa == Lähteet == Luokka:Entiset suomalaiset jalkapalloseurat Luokka:Joensuulaiset urheiluseurat
Sothis-jakso

Sothis-jakso tarkoittaa 1 460 tähtitieteellistä vuotta kestävää aikaa. Käsite on muinaisten egyptiläisten keksimä ja liittyy muinaisen Egyptin kalenteriin, jossa jokainen vuosi oli 365-päiväinen eikä karkausvuosia ollut. Siksi samassa ajassa, jossa egyptiläisessä kalenterissa kului 1 461 vuotta, tähtitieteellisiä vuosia kului vain 1 460\. Niin ollen kalenteri kääntyi vuodenaikoihin nähden päinvastaiseksi 730 tähtitieteellisessä vuodessa, ja vasta seuraavan Sothis-jakson ensimmäisenä vuotena kalenterivuoden kuukaudet sattuivat samoihin vuodenaikoihin edellisen Sothis-jakson ensimmäisenä vuotena. Nimitys johtuu Sirius-tähden egyptiläisestä nimestä Sodpet (Sothis). Siriuksen heliakkinen nousu eli ajan­kohta, jolloin se ensimmäisen kerran näkyy hetken aikaa aamu­taivaalla ennen auringon­nousua, sattuu Egyptin leveys­asteilla heinäkuuhun vähän ennen Niilin tulvien alkua, ja siksi sitä pidettiin tärkeänä vuodenajan merkkinä. == Lähteet == Luokka:Muinainen Egypti Luokka:Ajanlasku
Zuni

Zuni on Yhdysvalloissa New Mexicon osavaltiossa asuvien zuni-intiaanien puhuma isolaattikieli. Sitä puhuu äidinkielenään noin ihmistä. Vaikka väestö on vähitellen siirtymässä käyttämään englantia, zunin kirjakielen säilyttämiseen on panostettu ja lapsia kasvatetaan yhä omalla kielellä englannin sijaan. Vuoden 2000 väestönlaskennassa puhujaa :sta ilmoitti käyttävänsä zunia kotikielenä. == Lähteet == Luokka:Isolaattikielet Luokka:Yhdysvaltain kielet Luokka:Amerikan alkuperäisasukkaiden kielet
Fort William (Skotlanti)

Fort William () on noin 10 000 asukkaallaan Skotlannin Ylämaiden toiseksi suurin kaupunki Invernessin jälkeen. Kaupunki sijaitsee alun perin gaelinkielisellä alueella, mutta 1900-luvun aikana kielen puhujien määrä romahtiAn Gearasdan & Loch Abar an Ear . PDF.. Nykyään kielen elpymistä kuitenkin tuetaan, mistä esimerkkinä kaupungissa toimii gaelinkielinen päiväkoti ja kouluopetusta on mahdollista saada gaelin kielellä. Fort William on nimetty Vilhelm III Oranialaisen mukaan. Ensimmäinen linnoitus rakennettiin vuonna 1654. Britteinsaarten korkein vuori Ben Nevis sijaitsee Fort Williamin lähellä. ==Lähteet== ==Aiheesta muualla== Luokka:Ylämaa (hallintoalue) Luokka:Asutut paikat Skotlannissa
Ammoniumdikromaatti

Ammoniumdikromaatti ((NH4)2Cr2O7) on ammonium- ja dikromaatti-ionien muodostama epäorgaaninen ioniyhdiste. Yhdistettä voidaan käyttää muiden kromiyhdisteiden valmistuksessa, katalyyttinä orgaanisen kemian synteeseissä, valokuvauskemikaalina ja tekstiilien käsittelyssä. ==Ominaisuudet== thumb|left|250px|Tulivuorireaktio Huoneenlämpötilassa ammoniumdikromaatti on oranssinpunaista kiteistä ainetta. Yhdiste liukenee veteen ja reagoi orgaanisten liuottimien kanssa. Muiden dikromaattien tavoin ammoniumdikromaatti on hyvin voimakas hapetin. Kuumennettaessa noin 170 °C:n lämpötilaan ammoniumdikromaatti hajoaa kiivaalla reaktiolla ja saattaa syttyä palamaan. Reaktion tuotteina muodostuu dikromitrioksidia, typpeä ja vettä. Tätä reaktiota kutsutaan tulivuorireaktioksi. :(NH4)2Cr2O7 → Cr2O3 \+ N2 \+ 4 H2O Muiden dikromaattien tavoin ammoniumdikromaatti on myrkyllistä ja karsinogeenista. ==Valmistus ja käyttö== Ammoniumdikromaattia voidaan valmistaa natriumdikromaatin ja ammoniumkloridin tai harvemmin ammoniumsulfaatin välisellä vaihtoreaktiolla. Reaktiossa sivutuotteena muodostuva natriumkloridi tai -sulfaatti voidaan erottaa kiteyttämällä kuumasta vesiliuoksesta ja ammoniumdikromaatti kiteytyy liuosta jäähdyttämällä. Dikromaattina voidaan käyttää myös kalsiumdikormaattia, jolloin liuoksesta saostuu niukkaliukoinen kalsiumsulfaatti. Toinen tapa valmistaa yhdistettä on ammoniakin ja kromihapon välinen reaktio. Näin saadaan ammoniumkromaattia, jonka alkalimetallipitoisuus on pieni.Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 6.10.2014 Ammoniumdikromaattia voidaan käyttää puhtaan dikromitrioksidin ja katalyyttinä käytettävän dikromitrioksidin ja alumiinioksidin seoksen valmistamiseen. Sitä voidaan käyttää myös pyrotekniikassa, orgaanisissa synteeseissä katalyyttinä, nahan värjäyksessä peittana, puun lahonestoon ja valokuvausreagenssina. ==Lähteet== Luokka:Ammoniumyhdisteet Luokka:Kromaatit
Luettelo 500 ottelua pelanneista Korisliiga-pelaajista

Tämä on luettelo 500 runkosarjaottelua pelanneista koripallon miesten SM- sarjan pelaajista. Vähintään 500 runkosarjaottelua nykyisin Korisliiga- nimisessä sarjassa on kirjannut 13 pelaajaa. Ensimmäinen yli 600 runkosarjaottelua pelannut oli Jarkko Tuomala, jolle runkosarjaotteluita kertyi 623 kappaletta. Vuonna 2017 myös Timo Heinonen ja Antero Lehto ylittivät 600 ottelun rajan ja Heinonen ohitti myös Tuomalan ennätyksen. Luettelon viidettä sijaa hallussaan pitävä Gerald Lee Sr. on ainoa saavutukseen yltänyt ei-suomalaissyntyinen koripalloilija.Suomen Koripalloliiton tilastopalvelu Sami Lehtoranta saavutti rajapyykin 1. maaliskuuta 2012,http://www.basket.fi/uutiset/?x22026=11945038 Samu Kaaresvirta 8. tammikuuta 2014http://www.basket.fi/uutiset/kaikki_uutiset/?x122462=21035495, Timo Heinonen 2. huhtikuuta 2014http://www.basket.fi/uutiset/kaikki_uutiset/korisliiga/?x122519=22631747, Antero Lehto 8. joulukuuta 2014http://www.basket.fi/uutiset/kaikki_uutiset/?x122462=27913532 ja Petri Virtanen 7. helmikuuta 2015.http://www.basket.fi/uutiset/kaikki_uutiset/?x122462=29230882 Pudotuspelit mukaan luettuina 500 ottelua Suomen miesten pääsarjassa on pelannut 30 pelaajaa. Heinonen on pelannut eniten otteluita myös näin laskettuna, 753 kappaletta. Muut yli 700 runkosarja- tai pudotuspeliottelua pelanneet ovat 731 ottelua pelannut Jarkko Tuomala ja 712 ottelua pelannut Kari-Pekka Klinga. == Luettelo pelaajista == Pelaa edelleen. Päivitetty 22. toukokuuta 2018. Pelaaja Ottelut 1\. Timo Heinonen 651 2\. Antero Lehto 628 3\. Jarkko Tuomala 623 4\. Kari-Pekka Klinga 586 5\. Pertti Marttila 579 6\. / Gerald Lee Sr. 571 7\. Sami Lehtoranta 563 8\. Erkki Saaristo 551 9\. Petri Virtanen 548 10\. Samu Kaaresvirta 538 11\. Mikael Salmi 520 12\. Petteri Voutilainen 509 13\. Pasi Kauha 500 == Lähteet == * Suomen Koripalloliiton tilastopalvelu === Viitteet === Luokka:Luettelot Korisliigasta
Black Friday

Black Friday () on kiitospäivän jälkeinen päivä eli marraskuun neljännen torstain jälkeinen perjantai, ja sitä pidetään Yhdysvalloissa kauppojen joulusesongin avauspäivänä. Black Friday on siellä kaupoille vuoden suurin yksittäinen ostospäivä, ja ne myyvät erilaisia tuotteita alennettuun hintaan. Kaupat avaavat ovensa normaalia aikaisemmin, yleensä viideltä tai kuudelta, ja ne pysyvät avoinna jopa iltayhteentoista asti. Vuosittain amerikkalaiset kuluttavat päivän aikana kymmeniä miljardeja dollareita. Nimitys ”Black Friday” juontaa juurensa Philadelphiaan 1950- tai 1960-luvulle. Tuolloin kiitospäivän jälkeistä päivää alettiin kutsua mustaksi johtuen vilkkaasta liikenteestä, joka työllisti poliisia. Myöhemmin termi levisi ympäri Yhdysvaltoja, ja sen merkitys yhdistettiin kirjanpidossa käytettäviin väreihin. Alkuvuosi on useille kaupoille vielä tappiollista eli tilinauhoissa punaista, mutta Black Fridaysta eteenpäin tehdään voittoa – eli mustalla kirjattavaa tulosta. Black Friday on siirtynyt Yhdysvalloissa entistä enemmän verkkokauppoihin. Alennuspäivänä tehtyjen verkko-ostosten arvo ylitti ensimmäistä kertaa miljardin dollarin rajan vuonna 2012. Suurin osa tarjouksista koskee kulutuselektroniikkaa, kuten televisioita ja matkapuhelimia. == Black Friday Suomessa == Yksi ensimmäisiä Black Friday -alennuskampanjaan Suomessa ryhtyneitä oli Apple, jonka Apple Store -verkkokaupassa vuosittaiset Black Friday -tarjoukset tulivat ensimmäistä kertaa Suomessa tarjolle vuonna 2007. Ralliautoilija Marcus Grönholmin toi Black Friday -kampanjan omistamaansa, Inkoossa toimivaan kauppakeskus Strandiin vuonna 2011. Hän rekisteröi Patentti- ja rekisterihallituksessa Black Friday -nimen MG Properties -perheyhtiölleen vuonna 2012. Black Friday rantautui vähitellen koko Suomeen ja teki läpimurtonsa 2010-luvun puolivälissä. Joissakin kaupoissa alennuspäivä on venynyt koko viikon mittaiseksi tapahtumaksi. Yhä useammat liikkeet Suomessa viettävät myös Cyber Mondayta (kybermaanantaita), joka on Yhdysvalloissa kiitospäivän jälkeinen maanantai. Se on Black Fridayn jatkoksi kehitetty alennusmyyntipäivä, joka painottuu verkkokauppaan. Vuonna 2019 tehdyn erään tutkimuksen mukaan lähes kaikki suomalaiset (95,3 %) tietävät mikä Black Friday on, ja suurin osa kuluttajista aikoo tehdä silloin ostoksia (62,6 %). == Katso myös== * Sinkkujen päivä * Älä osta mitään -päivä == Lähteet == == Aiheesta muualla == Luokka:Vähittäiskauppa Luokka:Markkinointi Luokka:Yhdysvaltain talous Luokka:Englanninkieliset sanat ja sanonnat Luokka:Marraskuu
Zenaga

Zenaga on Mauritaniassa ja Länsi-Saharassa asuvien beduiinien puhuma uhanalainen berberikieli. Unesco arvioi kielen puhujamääräksi noin Mauritaniassa ja Länsi-Saharassa, mutta tarkkoja tilastoja ei ole saatavilla. Mauritanian väestönlaskennassa ei ole koskaan kysytty ihmisten äidinkieltä eikä Länsi-Saharassa ole tehty virallista väestönlaskentaa ollenkaan. Ulkopuoliset kutsuvat zenagaa useimmiten termillä tamazight, joka on berberikielten yhteisnimitys. == Lähteet == Luokka:Berberikielet Luokka:Mauritanian kielet Luokka:Uhanalaiset kielet
Washo

Washo on Yhdysvalloissa Kalifornian ja Nevadan rajalla asuvien washoe- intiaanien puhuma uhanalainen isolaattikieli. Suurin osa washoeista on siirtynyt käyttämään englantia, ja washon kieltä puhuu äidinkielenään enää 24 ihmistä. == Lähteet == Luokka:Isolaattikielet Luokka:Yhdysvaltain kielet Luokka:Uhanalaiset kielet Luokka:Amerikan alkuperäisasukkaiden kielet